CELEX: 32005D0155
Language: lv
Date: 2005-02-18 00:00:00
Title: 2005/155/EK: Komisijas Lēmums (2005. gada 18. februāris), ar kuru groza Lēmumu 97/102/EK, ar ko paredz īpašus nosacījumus, kas reglamentē Krievijas izcelsmes zvejniecības un akvakultūras produktu importu, attiecībā uz kompetentās iestādes noteikšanu un veselības sertifikāta paraugu (izziņots ar dokumenta numuru K(2005) 357)Dokuments attiecas uz EEZ

24.2.2005   
            
            
               LV
            
            
               Eiropas Savienības Oficiālais Vēstnesis
            
            
               L 51/23
            
         KOMISIJAS LĒMUMS
   (2005. gada 18. februāris),
   ar kuru groza Lēmumu 97/102/EK, ar ko paredz īpašus nosacījumus, kas reglamentē Krievijas izcelsmes zvejniecības un akvakultūras produktu importu, attiecībā uz kompetentās iestādes noteikšanu un veselības sertifikāta paraugu
   (izziņots ar dokumenta numuru K(2005) 357)
   (Dokuments attiecas uz EEZ)
   (2005/155/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 22. jūlija Direktīvu 91/493/EEK, ar ko paredz veselības nosacījumus zvejniecības produktu ražošanai un laišanai tirgū (1), un jo īpaši tās 11. panta 1. punktu,
   tā kā:
   
               (1)
            
            
               Komisijas Lēmumā 97/102/EK (2)“Krievijas Federācijas Valsts zivsaimniecības komiteja” ir noteikta kā Krievijas kompetentā iestāde, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām.
            
         
               (2)
            
            
               Pēc Krievijas administratīvo iestāžu pārstrukturēšanas par kompetento iestādi kļuvusi “Krievijas Federācijas Lauksaimniecības ministrija”. Šī jaunā iestāde spēj efektīvi pārbaudīt spēkā esošo noteikumu īstenošanu.
            
         
               (3)
            
            
               Lauksaimniecības ministrija sniedza oficiālu apliecinājumu par Direktīvā 91/493/EEK norādīto zvejniecības un akvakultūras produktu veterinārās pārbaudes un uzraudzības standartu izpildi un par tādu higiēnas prasību ievērošanu, kas līdzvērtīgas minētajā direktīvā noteiktajām.
            
         
               (4)
            
            
               Tādēļ attiecīgi jāgroza Lēmums 97/102/EK.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 97/102/EK groza šādi:
   
               1.
            
            
               Lēmuma 1. pantu aizstāj ar šādu:
               “1. pants
               “Krievijas Federācijas Lauksaimniecības ministrija”, kam palīdz “Valsts zvejniecības produktu kvalitātes un nekaitīguma centrs (Valsts zivju kvalitātes centrs)” ir Krievijas kompetentā iestāde, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām.”
            
         
               2.
            
            
               A pielikumu aizstāj ar šā lēmuma pielikumu.
            
         2. pants
   Šo lēmumu piemēro no 2005. gada 24. jūnija.
   3. pants
   Šis lēmums ir adresēts dalībvalstīm.
   
      Briselē, 2005. gada 18. fébruārī
      
         
            Komisijas vārdā —
         
         
            Komisijas loceklis
         
         Markos KYPRIANOU
      
   
   
      (1)  OV L 268, 24.9.1991., 15. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).
   
      (2)  OV L 35, 5.2.1997., 23. lpp. Lēmumā jaunākie grozījumi izdarīti ar Lēmumu 2002/941/EK (OV L 325, 30.11.2002., 45. lpp.).
   
      PIELIKUMS
      
         
            “A PIELIKUMS
            VESELĪBAS SERTIFIKĀTS
            zvejniecības produktiem no Krievijas, ko paredzēts eksportēt uz Eiropas Kopienu, izņemot gliemenes, adatādaiņus, tunikātus un jūras gliemežus jebkādā veidā